મમતા બેનરજી તેની મુસ્લિમ તુષ્ટિકરણની કથિત છબીને બદલવા પ્રયાસ કરી રહી છે. જેના માટે હાલમાં જ મમતા બેનરજીએ ગંગાસાગરની મુલાકાત લીધી હતી. અને ત્યાં આવેલા કપિલ મુનિના આશ્રમમાં એક કલાક સમય વિતાવ્યો હતો અને કહ્યું કે, ભવિષ્યમાં પણ તે અહીં આવતા રહેશે. ઉલ્લેખનીય છે કે, મમતાની પાર્ટી દ્વારા ગંગાસાગરની મુલાકાતનું આયોજન એવા સમયે કરવામાં આવ્યું જ્યારે ભારતીય જનતા પાર્ટી દ્વારા TMC પર મુસ્લિમ તુષ્ટિકરણનો આરોપ લગાવવામાં આવ્યો છે.